תתחממו: ה-Samsung Galaxy S20 אוטוטו כאן
ענקית הטכנולוגיה הציגה את הסדרה החדשה ויש מספר בשורות לחובבי הספורט: אוזניות +BUDS לרוכשים בפריסייל ואיכות צילום של 8K. בשיתוף BESTMOBILE
מאת מערכת ONE 16/02/2020 12:06
גם אתם מצלמים פעילות ספורטיבית? (Free-Photos)
בשבוע שעבר השיקה סמסונג הקוריאנית את סדרת הדגל Galaxy S20 כאשר היא מציגה לציבור הרחב שלושה דגמים: Samsung Galaxy S20, Galaxy S20 Plus ו-Galaxy S20 Ultra.
עוד טרם ההשקה היו שמועות רבות על הפיצ’רים הקיימים והפיצ’רים החדשים שיתווספו לסדרה וכעת כבר לא צריך לנחש או לעשות ספוילרים: המסך בעל הזכוכית הקעורה למשל נשמר ומוכר לרובכם, אך לעומתו כפתורי הנעילה והוויליום הועברו מצד שמאל לצד ימין (בהשוואה ל-Galaxy Note 10 למשל).
הכפתורים עברו ימינה. כעת זה מבט אחורי, אל תתחכמו (יח"צ)
ומה בכל הקשור לזיכרון? מכשירי הסדרה כוללים נפח התחלתי של 128 גיגה, עם אפשרות להרחבה, כאשר זיכרון ה-RAM יהיה בדר”כ 8GB RAM. יכולות הצילום, איכותו ויציבותו שופרו, אך על כך נפרט בהמשך.
עד כאן בכל הקשור למידע הבסיסי שאתם צריכים על הסדרה החדשה, אך כמובן שאנו לא כאן בשם מדור טכנולוגי. מטרתנו הינה לבחון מה מציעה הסדרה בכל הקשור לפעילות הספורט שלנו ובכלל לאיכות החיים והבריאות הכללית שלנו.
לאלו שלא מתאמנים בלי מוזיקה
קודם כל נתחיל בכך שלכל הרוכשים ברכישה המוקדמת יינתנו אוזניות אלחוטיות בדמותן של ה-+Samsung Galaxy Buds, ואם אתם אוהבים לשמוע מוזיקה תוך כדי אימון אז הרווחתם בגדול (רכישה מסוג זו דורשת אגב מקדמה).
באם תרצו להשתמש באוזניות שאינן wireless תצטרכו להסתפק בשקע Type C, כאשר הדבר נכון לכל אביזר שמע אחר שתרצו לחבר לסמארטפון החדש של סמסונג.
אוזניות לא אלחוטיות. זה אחלה, אבל אתם בטוח כבר התקדמתם (eodeyn)
באם אתם בונים על זמן אימון ארוך המלווה בשמיעת המוזיקה גם כאן יש בשורה. בדגם ה-Samsung Galaxy S20 למשל הסוללה זכתה לגידול משמעותי בהשוואה לדור הקודם ועומדת על 4,000mAh, כאשר בדגם הפלוס היא תהיה אף 4,500mAh.
לצלם את עצמכם וחברים עוסקים בספורט
אם אתם לא יכולים בלי סלפי של עצמכם מתאמנים, או שאתם מעוניינים לצלם אחרים עוסקים בספורט, הבשורה היא כזו: ראשית, מכשירי הסדרה כוללים מערך צילום משולש/מרובע (מצלמת הסלפי היא 10 מגה פיקסל) והם לא מדברים חלילה בשפה של 4K אלא כבר באיכות צילום של 8K (איכות שמסכי הטלוויזיה של סמסונג מתקשרים כבר זמן רב).
מערך הצילום האחורי (יח"צ)
בנוסף שופרו שני אלמנטים נוספים החשובים למצלמים פעילות ספורטיבית: מערך הזום שופר, מה שבא לידי ביטוי בתוצאת צילום סופית שאמורה להיות טובה יותר. בנוסף, כל נושא ייצוב הווידאו עבר שדרוג בסטייל המוכר לכם מיכולות ה-GoPro למשל (מצלמת ספורט לכל דבר).
סמסונג גם הציגה בסדרה את מצב ה-Single Take Mode המבצע תמונות סטילס וצילום ווידאו בו זמנית, כך שלא תצטרכו לבחור בין השניים כאשר אתם מצלמים אירוע ספורט ספציפי.
אגב, אם תרצו גם לשתף את חבריכם בכל הטוב הזו, סמסונג הציגה לראווה גם הפיצ’ר Quick Share המאפשר שיתוף מהיר של תמונות למכשירים אחרים אשר תומכים באותו פיצ’ר.
כן, וגם יש את עניין ה-Digital Wellbeing
הפעם לא מדובר בפיצ’ר חדש, אך חשוב שתכירו אותו כאופציה הזמינה לכם גם בסדרה החדשה. מדובר בפיצ’ר אשר דואג כאמור לרווחתכם ומדווח לכם כמה זמן אתם נמצאים בכל אפליקציה וכמה התראות ומהיכן אתם מקבלים בכל יום וכמובן גם כמה זמן באופן כללי אתם “קבורים” עם הראש בתוך המסך.
מדובר בפיצ’ר חשוב אם אתם חשובים שהטלפון מעסיק אתכם יותר מדיי, או שלחילופין יש אפליקציה של רשת חברתית ששואבת יותר מדיי מהזמן שלכם. הפיצ’ר גם מאפשר לכם להפוך ללא זמינים בשעות מסוימות וגם לשנות את צבעי הטלפון בשעות הלילה.
פלא שאתם נרדמים על השער? לא ישנתם טוב בגלל תאורת הסמארטפון (shauking)
לעניין זה, הסדרה החדשה מאפשרת מעבר לתאורה כתומה בשעות הלילה, שמטרתה כנראה היא להקל על העיניים שלכם ובמקביל לעזור להפרשת מלטונין טרם השינה (חשיפה לצבע “הרגיל” של המסכים לאורך זמן יכולה לגרום לכם לנדודי שינה ולפגוע באיכות השינה).
בנקודה זו נציין כי כלל הדגמים של הסדרה החדשה של סמסונג, זמינים כעת לציבור לרכישה מוקדמת, בין השאר באתר BESTMOBILE. לפרטים לחצו כאן
הכתבה הופקה בשיתוף BESTMOBILE